De Mönsch isch es Gmeinschaftstier, liebt sis Umfeld, aber de Mönsch wird au dur Alltag und Gsellschaft id Bredouille brocht.  Frustration, Resignation, Frömdehass, Karrieredenke all da spielt mit  und wil mer ebe nid de Meinig sind, dass der Mensch des Menschens Schmusebüsi isch, lönd mir as Sozialdemokrate die heisslaufend Finanzwirtschaft nid efach im Freiflug loh rattere, sondern wend si zwinge zum Beschte vo de ganze Gsellschaft gwüssi Bedingige z erfülle, me wend d Wirtschaft em Volk unterstelle und nid s Volk de Wirtschaft. Me chönd nid devo usgoh, dass de Oswald Grübel, UBS oder de Brady Dougan, CS, erwachse gnueg sind zum  erkenne, dasses fürs Zämeläbe i de hütige Gsellschaft meh brucht as Brioniträger am Paradeplatz, as unbezahlbari Eigetumswohnige i de Stadtzentre mit em Charme vonre Zahnarztpraxis. De Oswald Grübel isch nid vernünftig, wil er im System Der Banker ist des Bankers Wolf oder Steigbügelhalter läbt, im System vo Intrige und Nocheschnörrer.